KOMMISSIONENS BESLUTNING af 17. november 1998 om principiel anerkendelse af, at de dossierer, som er forelagt til grundig behandling med henblik på eventuel optagelse af KIF 3535 (mepanipyrim), imazamox (AC 299263), DE 570 (florasulam), fluazolat (JV 485), Coniothyrium minitans og benzoesyre i bilag I til Rådets direktiv 91/414/EØF om markedsføring af plantebeskyttelsesmidler, er fuldstændige (meddelt under nummer K(1998) 3514) (EØS-relevant tekst) (98/676/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), senest ændret ved Kommissionens direktiv 98/47/EF (2), særlig artikel 6, stk. 3, og

ud fra følgende betragtninger:

Ifølge direktiv 91/414/EØF (i det følgende benævnt »direktivet«) skal der udarbejdes en EF-liste over godkendte aktive stoffer i plantebeskyttelsesmidler;

medlemsstaternes myndigheder har af ansøgerne fået forelagt et dossier med henblik på at få optaget seks aktive stoffer i direktivets bilag I;

Kumiai Chemical Industry Co. Ltd forelagde de italienske myndigheder et dossier vedrørende det aktive stof KIF 3535 den 24. oktober 1997;

Cyanamid Agro SA/NV forelagde de franske myndigheder et dossier vedrørende det aktive stof imazamox (AC 299263) den 2. december 1997;

Dow Agro Sciences forelagde de belgiske myndigheder et dossier vedrørende det aktive stof DE 570 (florasulam) den 2. februar 1998;

Twinagro Ltd forelagde Det Forenede Kongeriges myndigheder et dossier vedrørende det aktive stof fluazolat (JV 485) den 29. september 1997;

Prophyta GmbH forelagde de tyske myndigheder et dossier vedrørende det aktive stof Coniothyrium minitans den 10. september 1997;

Menno Chemie Vertriebsgesellschaft mbH forelagde de tyske myndigheder et dossier vedrørende det aktive stof benzoesyre den 25. maj 1998;

nævnte myndigheder gav Kommissionen resultaterne af en første undersøgelse af, om dossieret er fuldstændigt med hensyn til data- og informationskravene i direktivets bilag II, og for mindst et plantebeskyttelsesmiddel, der indeholder det aktive stof, i direktivets bilag III; derefter indsendte ansøgerne dossieret til Kommissionen og de øvrige medlemsstater i henhold til artikel 6, stk. 2;

dossiererne vedrørende KIF 3535 (mepanipyrim), imazamox (AC 299263), DE 570 (florasulam), fluazolat (JV 485), Coniothyrium minitaps og benzoesyre blev videregivet til Den Stående Komité for Plantesundhed den 7. juli 1998;

efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III;

bekræftelsen er nødvendig for, at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes;

ovenstående udelukker ikke, at der kan anmodes om yderligere data eller oplysninger fra ansøgeren, hvis det under den grundige behandling viser sig, at der er behov for sådanne, for at der kan træffes en afgørelse;

medlemsstaterne og Kommissionen går ud fra, at Italien vil foretage en grundig behandling af dossieret vedrørende KIF 3535 (mepanipyrim), at Frankrig vil foretage en grundig behandling af dossieret vedrørende imazamox (AC 299263), at Belgien vil foretage en grundig behandling af dossieret vedrørende DE 570 (florasulam), at Det Forenede Kongerige vil foretage en grundig behandling af dossieret vedrørende fluazolat (JV 485), og at Tyskland vil foretage en grundig behandling af dossiererne vedrørende Coniothyrium minitans og benzoesyre;

Italien, Frankrig, Belgien, Det Forenede Kongerige og Tyskland fremlægger konklusionerne af behandlingen tillige med eventuelle anbefalinger om optagelse og eventuelle betingelser herfor for Kommissionen hurtigst muligt og senest i løbet af et år; når denne rapport foreligger, vil den grundige behandling blive fortsat med sagkyndig bistand fra alle medlemsstaterne i Den Stående Komité for Plantesundhed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed

VEDTAGET FØLGENDE BESLUTNING:

Artikel 1

Følgende dossierer opfylder i princippet data- og informationskravene i direktivets bilag II og for mindst et plantebeskyttelsesmiddel, der indeholder det aktive stof, i direktivets bilag III under hensyntagen til de påtænkte anvendelsesformål:

1) Dossieret, som Kumiai Chemical Industry Co. Ltd indsendte til Kommissionen og medlemsstaterne med henblik på optagelse af KIF 3535 (mepanipyrim) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

2) Dossieret, som Cyanamid Agro SA/NV indsendte til Kommissionen og medlemsstaterne med henblik på optagelse af imazamox (AC 299263) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

3) Dossieret, som Dow Agro Sciences indsendte til Kommissionen og medlemsstaterne med henblik på optagelse af DE 570 (florasulam) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

4) Dossieret, som Twinagro Ltd indsendte til Kommissionen og medlemsstaterne med henblik på optagelse af fluazolat (JV 485) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

5) Dossieret, som Prophyta GmbH indsendte til Kommissionen og medlemsstaterne med henblik på optagelse af Coniothyrium minitans som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

6) Dossieret, som Menno Chemie Vertriebsgesellschaft mbH indsendte til Kommissionen og medlemsstaterne med henblik på optagelse af benzoesyre som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 7. juli 1998.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. november 1998.

På Kommissionens vegne

Franz FISCHLER

Medlem af Kommissionen

(1) EFT L 230 af 19. 8. 1991, s. 1.

(2) EFT L 191 af 7. 7. 1998, s. 50.